text: Udenlandske turister er glade for Trekantområdet
  02 november 2012 kl. 10.32
  Vejle er populær blandt udenlandske turister. Men også Billund, Kolding, Horsens og Fredericia er attraktive for turister.
  Især Vejle er attraktiv for udenlandske turister og forretningsrejsende. Det viser en liste, som Hotels.com har udarbejdet. Den er baseret på bookingdata fra mere end 160.000 hoteller i hele verden.
  København ligger øverst på den danske del af listen.
  Dernæst følger Aalborg, Aarhus og Odense. 
  På en 5. plads kommer Vejle, mens Billund er på en 6. plads.
  Kolding er nummer 8, Horsens nummer 9. og på 10. pladsen kommer Fredericia.
  